På årets næstsidste dag blev en håndgranat fundet ved boligblokkene på Radiofjeldet i Nuuk.

Og politiet tog ingen chancer med håndgranaten.

- Den så ægte ud, og derfor er den blevet sikret og deponeret et sikkert sted, indtil den kan destrueres af fagfolk, oplyser politiet til KNR.

Politiet efterlyser personer, der har oplysninger om håndgranatens ejer, eller hvorfor den er efterladt udenfor.

LÆS OGSÅ Husspektakler gav politiet travlt nytårsaften

Håndgranaten beskrives som værende militærgrøn og ligner i øvrigt en lille ananas.

Nuuk politi kan kontaktes med oplysninger på 70 14 48.

Grønlands Politi melder desuden om et travlt nytår, men med få alvorlige hændelser.